CELEX: C2006/237/22
Language: el
Date: 2006-09-30 00:00:00
Title: Υπόθεση T-218/06: Προσφυγή της 16ης Αυγούστου 2006 — Neurim Pharmaceuticals (1991) κατά ΓΕΕΑ — Eurim-Pharm Arzneimittel (Neurim PHARMACEUTICALS)

30.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/12
            
         Προσφυγή της 16ης Αυγούστου 2006 — Neurim Pharmaceuticals (1991) κατά ΓΕΕΑ — Eurim-Pharm Arzneimittel (Neurim PHARMACEUTICALS)
   (Υπόθεση T-218/06)
   (2006/C 237/22)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Neurim Pharmaceuticals (1991) Ltd (Τελ Αβίβ, Ισραήλ) (Εκπρόσωπος: M. Kinkeldey, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Eurim-Pharm Arzneimittel GmbH
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει εξ ολοκλήρου την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 2ας Ιουνίου 2006 — υπόθεση R 74/2006-1
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Το εικονιστικό σήμα «Neurim PHARMACEUTICALS» για προϊόντα των κλάσεων 5 και 10.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Eurim-Pharm Arzneimittel GmbH.
   
      Αντιταχθέν δικαίωμα επί σήματος ή σημείου: Το λεκτικό σήμα «EURIM-PHARM» (κοινοτικό σήμα αριθ. 667 899 και εθνικό σήμα) και το διακριτικό σημείο «Eurim-Pharm GmbH» για προϊόντα της κλάσεως 5.
   
      Απόφαση του τμήματος ανακοπών: Δέχεται την ανακοπή και απορρίπτει την αίτηση καταχωρίσεως.
   
      Απόφαση του τμήματος προσφυγών: Απορρίπτει την προσφυγή ως απαράδεκτη.
   
      Λόγοι ακυρώσεως: Παράβαση του άρθρου 59 του κανονισμού (ΕΚ) 40/94 (1), των κανόνων 48, 49 και 96 του κανονισμού (ΕΚ) 2868/95 (2) και των άρθρων 78 και 78α του κανονισμού 40/94, καθώς και παραβίαση των αρχών της αυτοδεσμεύσεως του ΓΕΕΑ και της αναλογικότητας.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).
   
      (2)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995 περί της εφαρμογής του κανονισμού (ΕΚ) αριθ. 40/94 του Συμβουλίου για το κοινοτικό σήμα (ΕΕ L 300, σ. 1).